NaiveNeuron/SloPal huggingface dataset:
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 142 prítomných, 64 za, 78 proti. Konštatujem, že Národná rada nevyslovila nedôveru členke vlády Slovenskej republiky Martine Šimkovičovej, poverenej riadením ministerstva kultúry. Nasleduje hlasovanie o návrhu skupiny poslancov na vyslovenie nedôvery členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky, ktorú máme uvedenú ako tlač 297. Pripomínam, že na vyslovenie nedôvery je potrebný súhlas nadpolovičnej väčšiny všetkých poslancov. Prosím spravodajcu z výboru pre zdravotníctvo, poslanca Zdenka Svobodu, aby uviedol hlasovanie o návrhu uznesenia. Ešte znova máme stanoviská jednotlivých poslaneckých klubov. Ako prvý za klub SaS pán poslanec Szalay. (Stanoviská poslaneckých klubov k návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky , tlač 297.)
Jurinová, Erika, podpredsedníčka NR SR (2013-09-03):
Dávam slovo spravodajcovi, ktorého určil navrhnutý výbor pre financie a rozpočet, poslancovi Jaroslavovi Demianovi, nech sa páči.
Kollár, Boris, predseda NR SR (2021-10-05):
S ďalšou faktickou vystúpi pán Filip Kuffa.
Pčolinský, Peter, podpredseda NR SR (2023-03-21):
Blahoželáme aj my pani Marcinkovej. Ďakujem pekne a budeme pokračovať. (Striedanie sa predsedajúcich schôdze.)
Grendel, Gábor, podpredseda NR SR (2021-05-12):
Ďakujem pekne, pán minister. Vyhlasujem rozpravu za skončenú a pýtam sa, či máte ešte, pán minister, záujem o záverečné slovo. Nie. Pán spravodajca? Áno. Takže nech sa páči, pán poslanec Karahuta, v záverečnom slove.
Bugár, Béla, podpredseda NR SR (2018-05-29):
Pán poslanec Kecskés.
Danko, Andrej, podpredseda NR SR (2024-01-24):
V rámci rozpravy o slovo požiadal navrhovateľ pán minister Susko. Nech sa páči, pán minister.
Bašistová, Alena, poslankyňa NR SR (2019-09-20):
Pán predsedajúci, prosím, dajte hlasovať o tom, že Národná rada sa v súlade s rozhodnutím predsedu Národnej rady, teda prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Laššáková, Jana, podpredsedníčka NR SR (2013-12-04):
Pán poslanec Kvasnička, nech sa páči.
Majorová Garstková, Jana, poslankyňa NR SR (2021-06-22):
Ďakujem veľmi pekne za slovo. Táto novela zákona radí medzi nové subjekty územnej spolupráce tie, ktoré vymenovala kolegynka Marcinková aj kolegynka Pivková, na tejto prebiehajúcej schôdzi sme taktiež mali novelu zákona o podpore v najmenej rozvinutých okresoch, prijímateľmi podpory v najmenej rozvinutých okresoch sú taktiež subjekty územnej spolupráce, čiže v rámci najmenej rozvinutých okresov sa tou novelou zákona taktiež rozšíria prijímatelia pomoci. Ďakujem pekne za slovo.
Grendel, Gábor, poslanec NR SR (2016-04-21):
Citovali ste slová ako „zrada“ a „podvod“, ktoré zazneli z úst niektorých kolegov z opozície v tejto rozprave, tak by som chcel opäť poukázať na to, lebo tieto slová vyvolávajú pohoršenie v radoch koalície, chcel by som teda opäť poukázať na to, že sa bežne používali pri programovom vyhlásení Radičovej vlády z úst práve dnes koaličných poslancov, ktorí vtedy boli v opozícii. Napríklad: „Keď do volieb tieto strany podrážali svojich vlastných voličov, dnes sa dá konštatovať, že klamú a podrážajú všetkých občanov Slovenskej republiky.“ Poslanec Ľubomír Jahnátek, 4. august 2010.
Zemanová, Anna, poslankyňa NR SR (2018-12-04):
Ďakujem pekne za slovo. Ja by som chcela len zareagovať, v úvode si spomínal rôzne opatrenia, ktoré sa chystajú pre región Hornej Nitry, a tak, aby vlastne sa pomáhalo v prvom rade nie tak ľuďom, Hornonitrian..., ale samotným Hornonitrianskym baniam, a to, že sa tam budú liať veľké peniaze, je dnes už jasné aj z euro..., eurorozpočtu, a preto chcem poukázať na niektoré absurdné projekty, o ktorých sa hovorí, že ktoré majú pomôcť zachrániť zamestnanosť a životnú úroveň Hornej Nitry, a sú to napríklad také peniaze na podnik na výrobu zemiakových hranolčekov, podnik na pestovanie tulipánov a už známe rajčiny a chov sumčeka afrického. Tak keď toto majú byť základné piliere akčného plánu, tak je to veľmi smutné a myslím si, že malo by sa viacej rozprávať s tými ľuďmi, s tými šikovnými ľuďmi, ktorí tam žijú, o akú prácu majú záujem, kde by sa boli schopní a ochotní uplatniť, a nie, kde sa dajú prelievať veľké peniaze z Európskej únie s cieľom akože zachrániť región Hornej Nitry. Buďme veľmi obozretní.
P. Hrušovský, predseda NR SR: (2003-10-24):
(Hlasovanie.) Prítomných je 127 poslancov (potlesk), za 112, proti 5, zdržalo sa 5,  nehlasovalo 5. Návrh sme schválili. Nech sa páči, pán podpredseda vlády.
Kalmárová, Viera, poslanec NR SR (2023-12-18):
Marek, ja som pripravená užívať si príspevky toho druhu, aké si teraz prezentoval úplne donekonečna, lebo, lebo užívam si to, že okrem obsahu to má aj veľmi zaujímavú formu, je to politická satira, to je veľmi pekné, naozaj, ale jedna vecná otázka. Kde všetci nabrali vrátane teba, že zriadenie nového ministerstva nebude stáť nič? Iba preto, že sa to píše v dôvodovej správe k zákonu? No, ja som si prečítala aj hlavnú knihu, ktorá je súčasťou návrhu zákona o rozpočte a tam sa na strane 6 píše toto: „Návrh rozpočtu verejnej správy taktiež zahŕňa aj výdavky na vytvorenie nového ministerstva cestovného ruchu a športu.“ Čiže s výdavkami sa ráta. A keď sa ráta s výdavkami na vznik, tak sa musí rátať aj s výdavkami na prevádzku. A mne z týchto dvoch informácií, dôvodová správa verzus hlavná kniha, vychádza iba jediný záver, nebude to stáť nič, ale bude to veľmi drahé. (Potlesk.)
Viskupič, Marián, poslanec NR SR (2021-02-05):
Pán predsedajúci, ďakujem za slovo. Takže zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva, ktoré sa konalo dňa 5. 2. 2021. Na tajné hlasovanie o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva bolo vydaných a poslanci si osobne prevzali 117 hlasovacích lístkov, teda na voľbe bolo prítomných 117 poslancov. Po vykonaní tajného hlasovania overovatelia NR SR spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva všetci poslanci odovzdali hlasovacie lístky. Zo 117 odovzdaných hlasovacích lístkov boli všetky platné. Zo 117 platných hlasovacích lístkov overovatelia zistili, že o návrhu na voľbu Mariana Kotlebu za predsedu Osobitného kontrolného výboru NR SR na kontrolu činnosti Vojenského spravodajstva hlasovalo za 22 poslancov, proti 67 poslancov, zdržalo sa 28 poslancov. Na voľbu predsedu Výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol za predsedu Osobitného kontrolného výboru NR SR na kontrolu činnosti Vojenského spravodajstva zvolený Marian Kotleba. Overovatelia ma zároveň poverili oznámiť výsledok hlasovania Národnej rade Slovenskej republiky. Pán predsedajúci, skončil som.
Pellegrini, Peter, predseda NR SR (2015-06-24):
Ďakujem veľmi pekne. Na vaše vystúpenie neevidujem žiadnu faktickú poznámku. Vyhlasujem rozpravu k tomuto bodu za skončenú. Pán navrhovateľ nechce využiť svoje právo zhodnotiť rozpravu. Takže budeme o dve minútky technické hlasovať o návrhu uznesenia a samotnom vyhlásení Národnej rady k tejto veci. Poprosím všetkých poslancov a poslankyne, aby sa dostavili do rokovacej sály, naozaj o malú chvíľku budeme hlasovať. (Prestávka.) (Po prestávke.)
Laššáková, Jana, podpredsedníčka NR SR (2015-01-28):
Nech sa páči, pani poslankyňa Vášáryová.
A. Belousovová, podpredsedníčka NR SR: (2009-11-04):
Otváram rozpravu k tomuto bodu. Do rozpravy som nedostala písomné prihlášky. Chce sa niekto prihlásiť ústne do rozpravy? Nikto sa neprihlásil. Uzatváram možnosť podania ústnych prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. V rokovaní budeme pokračovať návrhom rozpočtu Exportno-importnej banky Slovenskej republiky na rok 2010 . Návrh má parlamentnú tlač 1255, správa výboru pre financie, rozpočet a menu je pod tlačou 1255a. Prosím generálneho riaditeľa Eximbanky pána Igora Lichnovského, aby návrh rozpočtu uviedol. Nech sa páči. I. Lichnovský, generálny riaditeľ Exportno-importnej banky: Ďakujem pekne za slovo. Vážená pani podpredsedníčka parlamentu, vážené dámy poslankyne, vážení páni poslanci, dovoľte, aby som uviedol návrh rozpočtu Eximbanky Slovenskej republiky na rok 2010. Pri jeho koncipovaní sme uvažovali s pretrvávajúcim dopadom prebiehajúcej hospodárskej a finančnej krízy, ktorá ovplyvnila hospodárenie roku 2009, priniesla určitý pokles obchodov, ale aj zvýšenú mieru defaultov hlavne v oblasti poistenia. Závermi tohto rozpočtu sú predovšetkým zintenzívnenie obchodných aktivít zameraných na podporu exportu slovenských podnikateľských subjektov, nárast priameho financovania a výraznejšia podpora malých a stredných podnikateľov. V roku 2010 by mala byť dosiahnutá podpora exportu v celkovej výške 3,22 mld. eur, čo predstavuje zhruba 7,9 % z predpokladanej výšky exportu Slovenskej republiky, z toho prostredníctvom úverov podpora 2,48 mld. eur a prostredníctvom poisťovania 740 mil. eur. Z hľadiska teritoriálnej štruktúry budeme naďalej pokračovať v spolupráci s krajinami Európskej únie a OECD, ale takisto prenikať na rizikovejšie teritóriá, ako je Ruská federácia, Ukrajina, juhovýchodná Ázia, Balkán, Čína a India. V roku 2010 predpokladáme zisk pred zdanením 1,1 mil. eur. Ďakujem za pozornosť.
Hrnčiar, Andrej, podpredseda NR SR (2016-10-20):
Ďalší v rozprave vystúpi pán poslanec Ivan.
Hrnčiar, Andrej, podpredseda NR SR (2016-09-08):
Pán poslanec Goga.
Klus, Martin, poslanec NR SR (2017-04-05):
Ďakujem veľmi pekne za zaujímavé faktické poznámky. Dovoľte mi, aby som sa k tej skupinke, ktorá sa tu veľmi usmieva, radšej nevyjadril, pretože si ctím Národnú radu Slovenskej republiky a niektoré výrazy sem jednoducho nepatria. Ale k pánovi Kollárovi. Obhajoba moslimov namiesto toho, aby som obhajoval našich ľudí, nehnevajte sa, ale moslimovia, ktorí žijú na Slovensku, tu platia rovnako dane ako všetci kresťania, židia alebo ľudia bez vierovyznania. Preto je našou povinnosťou v Národnej rade Slovenskej republiky obhajovať záujmy všetkých občanov Slovenskej republiky. A ten výraz „naši ľudia“, nehnevajte sa na mňa, ten sme tu počúvali pri inej kauze, keď „náš človek“ Baštrnák zdefraudoval pre túto krajinu nehorázne peniaze. Takže ja by som ho na vašom mieste radšej nepoužíval. A pokiaľ ide o moju kandidatúru za župana Banskobystrického samosprávneho kraja, pre pána kráľa, čo má toto spoločné so samosprávnym krajom? Tušíte vy, pán Kollár, aké kompetencie samosprávny kraj má? Ak vám ide o to, kto a akým spôsobom dokáže tieto kompetencie napĺňať tak, aby boli spokojní občania, a nie o to, či niekto prečíta, alebo neprečíta názor občanov Slovenskej republiky na to, čo sa tu v Národnej rade predkladá. Ďakujem.
Kazda, Radovan, poslanec NR SR (2020-11-03):
Ďakujem. Pán poslanec Blaha, bol by som rád, keby ste sa niekedy v živote aspoň opierali o fakty namiesto tárania o ideách komunizmu a aké boli úžasné a ako zlyhala iba, zlyhalo iba praktické prevedenie komunistických myšlienok. Komunistická myšlienka bola založená napr. na znárodňovaní, na družstevnom vlastníctve, na odsudzovaní majetku. Poviem vám pár faktov. V roku 1962 mali obyvatelia Slovenska očakávaný vek dožitia asi o rok vyšší než obyvatelia Rakúska. Počas ďalších 30 rokov až po rok ´89 sa za komunistov zvýšil očakávaný vek o 6 mesiacov, zatiaľ čo Rakúšania o 6 rokov. Podobný trend bol na celom, v celom kapitalistickom v tom vašom hnusnom, podľa vás hnusnom kapitalizme. O týchto 5 rokov života ste obrali všetkých dôchodcov počas 30 rokov, o týchto 5 rokov, 6, niekde až 8 obrali komunisti ľudí. To sú reálne roky života dôchodku, o toto ste ich obrali. Mohol by som hovoriť ďalšie a ďalšie fakty. Môžem hovoriť, aké zanechali komunisti zhumplované životné prostredie. Pozerajte si konkrétne štatistiky v Správe o životnom prostredí, čo sa dialo po roku 1990 a ako sme začali postupne dobiehať v parametroch životného prostredia kapitalizmus. Môžme hovoriť o HDP, o dobiehaní v HDP, že za priemerný plat sme si v ´89 mohli kúpiť 314 kg ryže, dnes si môžme kúpiť 791 kg ryže, že sme si mohli kúpiť v ´89 68 kg bravčového karé a dnes 215 kg bravčového karé. O čom, preboha, hovoríte? O akých výdobytkoch komunizmu. Pozrite si priemernú obytnú plochu, v akých krtincoch sme bývali v porovnaní so západom na priemerný počet na jedného obyvateľa. Prestaňte tárať o komunizme, lebo o ňom nič, nič neviete.
K. Tóthová, poslankyňa: (2006-10-24):
Vážený pán predseda Národnej rady, dovoľte, aby som informovala, že gestorský výbor dal 6 pozmeňujúcich a doplňujúcich návrhov a odporúča, aby sme o návrhu 1 až 6 hlasovali spoločne a s odporúčaním tieto pozmeňujúce návrhy schváliť.
Pčolinský, Peter, podpredseda NR SR (2023-05-17):
Pán spravodajca?
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Pani poslankyňa Remišová, nemáte čo fotiť v Národnej rade. (Reakcie z pléna.) Je to zákon. (Povedané so smiechom.) Prítomných 137, za 37, proti 36, zdržalo sa 62, 2 nehlasovali. (Ruch v sále.) Konštatujem, že návrh aj tak nebol prijatý. Teraz prosím pána poslanca Galeka, aby uviedol hlasovanie v prvom čítaní o návrhu poslancov Krajniaka, Kollára, Pčolinskeho a Pčolinskej na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií (tlač 1634), nech sa páči. (Hlasovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského a Adriany Pčolinskej na vydanie zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov , tlač 1634.)
Eliáš, Richard, poslanec NR SR (2024-04-18):
Ďakujem. Vážený pán predsedajúci, vážené panie poslankyne, vážení páni poslanci, predseda Národnej rady rozhodnutím č. 190 z 31. januára 2024 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V II. polroku 2023 bolo vydaných 11 aproximačných nariadení vlády a je predpoklad, že v I. polroku 2024 bude prijatý jeden návrh aproximačného nariadenia vlády. Ústavnoprávny výbor prerokoval uvedenú informáciu na svojej 28. schôdzi 11. apríla 2024 a uznesením č. 68 odporúčal Národnej rade vziať ju na vedomie. Pán predsedajúci, prosím, otvorte rozpravu.
B. Bugár, podpredseda NR SR: (2005-09-23):
(Hlasovanie.) Prítomných 108, za 4, proti 18, zdržalo sa 76 poslancov, nehlasovalo 10. Konštatujem, že tieto body sme neschválili. Nech sa páči.
J. Jasovský, poslanec: (2004-10-21):
Ja nechcem riešiť problém zákonného poistenia alebo poistenia vôbec ako takého, aj keď som v tejto oblasti, v oblasti dopravných technológií docentom, ale chcem riešiť tento problém z odborného hľadiska. Ale pýtam sa napríklad: Musia všetky poisťovne poskytovať problematiku zákonného poistenia? Ak je to teda stratová vec, tak to sústreďme možno do nej. Iste, je to, môžeme povedať, monopol. Ale vidíme, že týmto spôsobom dnes asi cesta nie je. Na Slovensku sme sa veľmi nádejali so vstupom strategických partnerov, nemám pocit, že všetko vyriešili strategickí partneri. Obávam sa, že mnohé tantiémy, dividendy a mnohé zisky nejdú do rozpočtu Slovenskej republiky. Ja to naozaj teraz nechcem riešiť, ale chcem poukázať, že nárast v ktorejkoľvek oblasti, ktorá sa dotýka motoristov, je neúnosný. Ten nárast je obrovský. To, čo som povedal, či nálepky, či benzín, čokoľvek, čo s tým súvisí, nárast je obrovský a to znamená, že treba s tým asi niečo urobiť. Veď motorizmus sa stane nedostupným, nehovorím pre tú nižšiu stupnicu obyvateľstva, ale vôbec pre strednú vrstvu. A ja sa už naozaj opýtam: Máme vôbec ešte nejakú strednú vrstvu na Slovensku? Veď tá v podstate neexistuje! To znamená, kto bude jazdiť po cestách, ktoré, chvalabohu, možno za niekoľko rokov pri tejto vláde aj nejaké diaľnice už vybudované konečne budú.
M. Hort, podpredseda NR SR: (2009-10-22):
A teraz dávam slovo spravodajcovi, ktorého určil navrhnutý gestorský výbor, ktorým je výbor pre hospodársku politiku, pánovi poslancovi Stanislavovi Janišovi, aby uviedol úvodnú spravodajskú informáciu. Nech sa páči.
Grendel, Gábor, podpredseda NR SR (2023-02-16):
Vyhlasujem rozpravu za skončenú. Chcem sa opýtať pána navrhovateľa, či si žiada záverečné slovo. Nie. Pán spravodajca? Áno. Takže nech sa páči ešte, pán poslanec Kremský.
Laššáková, Jana, podpredsedníčka NR SR (2013-10-15):
Na vystúpenie pána poslanca, nie sú, je faktická poznámka. Pán poslanec Sulík. Končím možnosť prihlásiť sa s faktickými poznámkami. Nech sa páči, pán poslanec.
Martvoň, Anton, poslanec NR SR (2015-05-15):
Ďakujem pekne. Čo sa týka pána Hlinu, neviem, kde prišiel na to, že som spomínal pána Kolesíka, ale asi pán Hlina konečne prezradil svoj zdroj, s kým komunikuje, ale to už je jeho problém. Pán Šebej, no, je zaujímavé, že vy spomínate nejaké konšpiračné teórie. Viete, no, pán Šebej, vy dosť často používate argument, alebo teda spomínate v svojich vystúpeniach, že však že na Ukrajine bojujú ruskí vojaci. Tiež neexistuje reálny dôkaz, že by na Ukrajine bojovali ruskí vojaci, ale nikto z nás nepochybuje, že tam tí Rusi bojujú. Ale čo, je to tiež konšpiračná teória? Toto je niečo obdobné. Mnoho občanov nepochybuje o tom, alebo teda môže niekto tvrdiť, že je to konšpiračná teória – kazítka, ale mnoho občanov nepochybuje o tom, že niekedy sa ten výrobok, totožne ten istý výrobok od totožného predajcu alebo výrobcu v určitom momente, pár dní po skončení záruky, proste pokazí. No ale tu ide o to, aby sa preukázalo, že či, a to znova zareagujem na pána Šebeja, to nemusia montovať tam firmy, ktoré to vyrábajú. Firmy, ktoré to vyrobia, to vyrobia normálne zodpovedne, len mnohé výrobky sa skladajú v niektorých krajinách a nejdú podľa patentu celkom, ako to má tá firma v Amerike alebo v Nemecku zapatentované. Nikto nemôže zabrániť, aby predajca takúto súčasť na Slovensku domontoval tam. Len aby mal, keďže je povedzme jeden jediný výhradný predávajúci, aby sa mu zvýšil obrat. Čiže jednoducho my reagujeme na toto do budúcnosti. No a to, čo tu bolo povedané, však – my znova zdôrazňujeme – ide o preventívne ustanovenie, podobne, ako je to pri trestnom čine vojnovej zrady. Tiež trestný čin vojnovej zrady tu na Slovensku za posledných 30 rokov nikto nespáchal, ale vidíme, čo sa deje na Ukrajine, a je to tiež iba preventívne ustanovenie, ktoré je pre prípad, že by sa niečo takéto stalo. Toľko z mojej strany.
Hrnčiar, Andrej, podpredseda NR SR (2018-05-25):
Päť faktických poznámok. Nech sa páči, pán poslanec Beluský.
M. Číž, podpredseda NR SR: (2007-02-06):
Ešte raz poprosím vážených kolegov, aby zaujali miesta pri svojich hlasovacích zariadeniach, aby mohli uplatniť svoje hlasovacie právo. Ešte raz poprosím o zaujatie miest, pretože osobitne vážení kolegovia z KDH sú netrpezliví, tak im nespôsobujme traumu. Ďakujem pekne. Takže ak dovolíte teraz vážne, vážené panie poslankyne, vážení páni poslanci, pristúpime k hlasovaniu o prerokovaných bodoch programu. (Hlasy v sále.) Pani poslankyňa Mazúrová, procedurálnu otázku k hlasovaniu máte? Nie. Zrejme je to omyl. Takže ak dovolíte ešte raz, poprosím o koncentráciu. Pristúpime teda k hlasovaniu o prerokovaných bodoch programu. Najskôr budeme hlasovať v prvom čítaní o návrhu poslancov Národnej rady Slovenskej republiky Jána Podmanického a Ľudmily Muškovej na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení zákona č. 394/2000 Z. z. Máme to uvedené pod tlačou 187. Spravodajcom je predseda navrhnutého gestorského výboru pre kultúru a médiá pán poslanec Pavol Minárik. Prosím ho, aby uviedol hlasovanie.
Ďuriš Nicholsonová, Lucia, podpredsedníčka NR SR (2017-12-05):
Poprosím vás, páni poslanci, nevykrikujte, nechajte si to na faktické poznámky.
Pelegrini, Peter, poslanec NR SR (2011-07-08):
Ďakujem pekne za slovo, pán podpredseda. Ja chcem poďakovať kolegovi Muránskemu, že ozrejmil bližšie tú problematiku Recyklačného fondu a zloženie jej orgánov, a som rád, že poukázal aj na to, že kým pred malou chvíľou umožnili poslanci vládnej koalície zahlasovať za zmenu, kde nebude potrebné pri odhlásení vozidla predložiť doklad o jeho spracovaní vhodnou formou, pán minister mlčí, ale pri pozmeňujúcom návrhu pána poslanca Jakaba sú vznešené ciele dané v tom odôvodnení, aby výdavky boli, alebo teda súhlasili a súviseli s prioritami štátnej environmentálnej politiky v Slovenskej republike a takéto ďalšie veci. Takže je to taký zaujímavý postoj aj ministra životného prostredia, keď sa jedná o ochranu životného prostredia. Ale ja to poviem ešte raz, a som to povedal už predtým, naozaj z toho všetkého, čo sa hovorí aj v kuloároch a ako vyzerá aj ten pozmeňujúci návrh, ide o to, aby jednoducho ministerstvo životného prostredia a minister za stranu MOST – HÍD ovládli prostriedky neštátneho Recyklačného fondu a mali priamy dosah na ich používanie. S tým sa nemôžme stotožniť a za seba a myslím, že hovorím aj za mojich kolegov, takýto pozmeňujúci návrh, ktorý predložil pán poslanec Jakab, nepodporíme a vyjadrujem súhlas s tým stanoviskom, ktoré nám tu predložil pán poslanec Muránsky. Ďakujem.
M. Hort, podpredseda NR SR: (2007-09-20):
S faktickou ďalej sa prihlásil pán poslanec László Szigeti.
Bugár, Béla, podpredseda NR SR (2019-09-25):
Ďakujem pekne. Takže konštatujem, že Národná rada navrhuje pani prezidentke Slovenskej republiky kandidátov za ústavných súdov spomínaných štyroch pánov, to znamená pána Duditša, Duľu, Melichera a Straku. Nech sa páči, voľba člena za regulač..., teda do Regulačnej rady.
Vons, Peter, poslanec NR SR (2023-06-16):
Ďakujem. Vážený pán predsedajúci, kolegyne, kolegovia, podávam informáciu o výsledku prerokovania zákona z 9. mája 2023, ktorým sa mení a dopĺňa zákon č. 222/2022 Z. z. o štátnej podpore nájomného bývania a o zmene a doplnení niektorých zákonov, vráteného prezidentkou Slovenskej republiky na opätovné prerokovanie Národnou radou Slovenskej republiky (tlač 1738). Pani prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila predmetný zákon na opätovné prerokovanie Národnou radou Slovenskej republiky. Vo svojom rozhodnutí z 26. mája 2023 uviedla dôvody na vrátenie zákona. Prezidentka Slovenskej republiky neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky po opätovnom prerokovaní zákon neprijala ako celok. Predseda Národnej rady Slovenskej republiky rozhodnutím č. 1810 z 29. mája 2023 pridelil predmetný vrátený zákon na prerokovanie ústavnoprávnemu výboru a výboru pre hospodárske záležitosti, ktorý určil aj ako gestorský výbor. Lehotu na prerokovanie vráteného zákona vo výboroch vrátane v gestorskom výbore určil do začiatku rokovania schôdze Národnej rady Slovenskej republiky o tomto návrhu. Uvedené výbory prerokovali predmetný vrátený zákon s týmto výsledkom: Ústavnoprávny výbor prerokoval vrátený zákon dňa 8. júna 2023 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov. Výbor pre hospodárske záležitosti prerokoval vrátený zákon 8. júna 2023 a neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov. Návrh spoločnej správy vrátane stanoviska gestorského výboru prerokoval výbor pre hospodárske záležitosti na 149. schôdzi 13. júna 2023. Stanovisko gestorského výboru, ani návrh spoločnej správy výboru pre hospodárske záležitosti neboli schválené, keďže návrh stanoviska gestorského výboru nezískal súhlas potrebnej väčšiny poslancov pre hospodárske záležitosti. Predseda výboru pre hospodárske záležitosti ma zároveň určil za spoločného spravodajcu výborov. Skončil som, pán predsedajúci, otvorte, prosím, rozpravu.
Danko, Andrej, predseda NR SR (2016-10-11):
Vážené panie poslankyne, vážení páni poslanci, otváram rokovanie 10. schôdze Národnej rady Slovenskej republiky. Panie poslankyne, páni poslanci, s hlbokým zármutkom sme v stredu 5. októbra 2016 prijali správu o úmrtí Michala Kováča, prvého prezidenta samostatnej Slovenskej republiky. Skláňame sa pred jeho statočnosťou a odvahou. Stal sa symbolom boja za slobodu a demokraciu. Verím, že jeho odkaz ako politika oddaného službe svojmu národu bude vzorom pre nás všetkých. Česť jeho pamiatke! Prosím, aby sme si uctili pamiatku pána prezidenta Michala Kováča štátnou hymnou a minútou ticha. (Štátna hymna Slovenskej republiky. Minúta ticha.) Ďakujem. Pristúpime k rokovaniu 10. schôdze Národnej rady. Prosím, aby sme sa pred začatím rokovania prezentovali a zistili, či sme schopní sa uznášať. (Prezentácia.) Ďakujem. Prítomných 124 poslancov. Znamená, že Národná rada je uznášaniaschopná. Na 10. schôdzi Národnej rady budú overovateľmi poslanci Peter Šuca a Silvia Shahzad. Náhradníkmi budú poslanci Stanislav Kmec a Martin Klus. Na dnešnom rokovacom dni o ospravedlnenie požiadali pán poslanec Miroslav Beblavý, pani poslankyňa Macháčková, Simona Petrík a pán poslanec Martin Poliačik. Navrhnutý program schôdze vám bol rozdaný. Uvádza sa v ňom aj správa o hodnotení plnenia pravidiel rozpočtovej zodpovednosti, ktorú uvedie predseda Rady pre rozpočtovú zodpovednosť. Na to, aby mohol uvedený materiál uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas s jeho vystúpením vyslovili schválením programu ako celku, pokiaľ nikto nepredloží iný návrh. Ešte vás chcem informovať, že minister životného prostredia požiadal o prerokovanie štyroch vládnych návrhov zákonov v druhom čítaní, ktorých je predkladateľom, budúci týždeň v piatok 21. októbra 2016 o 9.00 hodine. Sú to body 32 až 35 (tlače 192, 193, 194 a 155). Teraz pristúpime k schvaľovaniu návrhu programu 10. schôdze. Má niekto z vás návrhy na zmenu alebo doplnenie programu? Poprosím procedurálny návrh, pán poslanec Richard Vašečka.
Puci, Róbert, poslanec NR SR (2019-02-05):
Pán predseda, dajte, prosím, hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 22. marca 2019 a v gestorskom výbore do 25. marca 2019.
Hrnčiar, Andrej, podpredseda NR SR (2019-10-16):
Ďakujem. Konštatujem, že Národná rada v tajnom hlasovaní zvolila poslanca Martina Klusa za podpredsedu Národnej rady Slovenskej republiky. Takže, vážený pán podpredseda, gratulujem vám k zvoleniu a prosím vás, aby ste zaujali miesto, ktoré je pre vás určené v rokovacej sále. Čiže vyhlasujem prestávku do 14.00 hodiny. (Prerušenie rokovania o 12.15 hodine.) (Pokračovanie rokovania o 14.00 hodine.)
J. Babič, poslanec: (2006-09-07):
Na tajnom hlasovaní o návrhu na voľbu kandidáta na sudcu Ústavného súdu Slovenskej republiky bolo vydaných a poslanci si osobne prevzali 140 hlasovacích lístkov. Teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na sudcu Ústavného súdu slovenskej republiky nula poslancov neodovzdalo hlasovacie lístky. Zo 140 odovzdaných hlasovacích lístkov bol 1 neplatný a 139 platných. Podľa platných hlasovacích lístkov overovatelia zistili, že za kandidáta Milana Čiča hlasovalo za 70 poslancov, proti 61, zdržalo sa hlasovania 8. Na schválenie návrhu na voľbu kandidáta na sudcu Ústavného súdu Slovenskej republiky je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní o návrhu na voľbu kandidáta na sudcu Ústavného súdu Slovenskej republiky nebol zvolený kandidát Milan Čič.
M. Pado, poslanec: (2007-05-17):
Chcem ešte informovať, že sťahujem pozmeňujúci návrh, ktorý som predložil, pretože to, čo predložil pán poslanec Kovarčík, je na 99 % riešením problému, ktorý som nastolil. Ďakujem veľmi pekne.
Laššáková, Jana, podpredsedníčka NR SR (2013-07-01):
Pán poslanec, už nechala som vás, ale naozaj treba aj v zmysle rokovacieho poriadku hovoriť k predloženému návrhu zákona. Mohli ste sa prihlásiť do rozpravy, keď sme prerokúvali ten predmetný návrh zákona. Na vystúpenie pána poslanca s faktickými poznámkami sa hlásia štyria poslanci, pani poslankyňa Žitňanská, Chren, Horváthová, Hufková. Končím možnosť prihlásiť sa s faktickými poznámkami. Nech sa páči, pani poslankyňa Žitňanská.
Glváč, Martin, podpredseda NR SR (2018-11-28):
Ďakujem. S faktickými poznámkami traja poslanci. Končím možnosť prihlásiť sa. Ako prvý, pán poslanec Krajčí.
Blaha, Ľuboš, poslanec NR SR (2023-06-13):
Pán predseda, hovorili ste, že vám v programovom vyhlásení vlády chýba inventúra, tak to skúsim v troch vetách. Matovič so Sulíkom tu tri roky devastovali Slovensko ako dvaja psychopati, asistovalo im pri tom Progresívne Slovensko a prezidentka Čaputová a výsledkom je 20-tisíc mŕtvych, extrémne zdražovanie, chudoba, chaos, zbrojenie, útoky na slobodu slova, smrť Milana Lučanského, smrť advokáta Krivočenka, do toho ešte OĽANO rozkradlo všetko, čo sa nehýbalo, na čele so svojím zlodejiskom Matovičom a SaS-ka vypila Dubaj. Toto je výsledok vašej trojročnej vlády! A teraz príde človek s charizmou četbotu, aby to celé vyriešil. Prepáčte, nemá žiaden mandát, žiaden demokratický mandát od parlamentu. Čo tu robí? To, že tu je samozvanec, ktorého si vybrala pani prezidentka Čaputová, mu nedáva mandát na to, aby vládol. A jediné, čo chce urobiť, je nasilu pretláčať pravicový neoliberálny program a pomáhať Rómom, mimovládkam, Ukrajincom a americkým zbrojovkám. Toto je celý program tejto vlády. A do toho ešte bojovať proti slobode slova a, eufemisticky povedané, boj proti hybridným hrozbám. Jediné a jediná vec, ktorú ste dokázali spraviť, pán Ódor, je to, že ste dali 21 miliónov eur Nadácii otvorenej spoločnosti, nadväzujem na pána predsedu Fica, ktorý o tom rozprával. Dvadsaťjedna miliónov eur Nadácii otvorenej spoločnosti. Pozrite sa na svoju vládu! Máte tam pána Bútoru. Jeho otec sedí v Rade starších v Nadácii otvorenej spoločnosti, to nie je konflikt záujmov?! Vy sám ste boli zamestnancom Sorosovej univerzity. To nie je konflikt záujmov?! Pani Čaputová, ktorá vás všetkých nominovala, šestnásť rokov poberala peniaze od Nadácie otvorenej spoločnosti. To nie je konflikt záujmov? Vy nie ste úradnícka vláda. Vy ste pravicová, vyhranene liberálna, čaputovská, rusofóbna a servilná vláda a nemôžete od ľavičiarov a vlastencov nikdy dostať dôveru.
J. Slabý, poslanec: (2009-02-04):
Predseda Národnej rady Slovenskej republiky posúdil uvedený návrh a zaradil ho na rokovanie dnešnej, 32. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona nie je upravená v  práve Európskych spoločenstiev a nie je upravená ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. januára 2009 č. 923 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 8. apríla 2009 a gestorský výbor do 14. apríla 2009. Pán predsedajúci, skončil som, otvorte, prosím, rozpravu.
Kotleba, Marian, poslanec NR SR (2020-04-02):
Ďakujem pekne, pán podpredseda. ... na čo boli vlastne tieto osobitné kontrolné výbory zriadené. Takže, pán poslanec Dostál, kvôli tomu. Dobre? Takže som aj rád, že ste sa ozvali, len som vám to chcel vysvetliť. A, pán podpredseda, ďakujem.
Čepček, Martin, poslanec NR SR (2021-02-25):
Ďakujem. Ja mám túto informáciu sprostredkovanú, že tam táto informácia pôvodne z ministerstva nebola a potom sa tam dostala. To znamená, kto ju tam dal, ako ju tam dal, nechcem nikoho obviňovať. To znamená, mám, tak som povedal. To je všetko. Ďakujem.
Mikloško, Jozef, poslanec NR SR (2014-11-27):
Ja sa tiež ospravedlňujem, že pri hlasovaní o zákone 1202 som včera vystúpil proti tomu, ale dneska som hlasoval za, tak som sa pomýlil a som sa chcel zdržať hlasovania. A druhý oznam je, že všetkých pánov poslancov pozývam na 53. meditatívne stretnutie, pätnásťminútové, ktoré bude o 12.15 v miestnosti č. 183.
P. Paška, predseda NR SR: (2007-12-12):
Pán predseda výboru Halecký, nech sa páči.
Grendel, Gábor, podpredseda NR SR (2022-12-20):
Prezentujme sa a hlasujme. (Hlasovanie.) Prítomných 141 poslancov, za 92, proti 16, zdržalo sa 33, hlasovali všetci prítomní. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Panie poslankyne, páni poslanci, keďže Národná rada rozhodla, že vládne návrhy zákonov pod tlačami 1332 a 1338 prerokuje v skrátenom legislatívnom konaní, navrhujem, aby sme tieto návrhy zákonov v prvom čítaní prerokovali dnes o štrnástej hodine. Je všeobecný súhlas? (Súhlasná reakcia z pléna.) Áno je. Ďakujem pekne. Konštatujem, že sme určili termín prerokovania týchto návrhov zákonov v prvom čítaní a hlasovať sa potom bude o sedemnástej hodine. Do štrnástej hodiny teraz prerušujem schôdzu Národnej rady. O 16.30 h je ešte grémium, takže tam sa vidíme s členmi grémia. (Prerušenie rokovania o 11.33 hodine.) (Pokračovanie rokovania o 14.00 hodine.)
Paška, Pavol, predseda NR SR (2014-09-23):
(Hlasovanie.) 80 prítomných, 1 bol za, 73 proti, 4 sa zdržali, 2 nehlasovali. Návrh sme neschválili. Pán spravodajca, poprosím vás, vážené pani poslankyne, vážení páni poslanci, dovoľte, aby som privítal na balkóne rokovacej sály delegáciu Národného zhromaždenia Kuvajtského štátu, ktorú vedie podpredseda Národného zhromaždenia Kuvajtského štátu pán Mubarak Al-Khrinej. Sú u nás na návšteve. Vitajte. (Potlesk.) Pán spravodajca, nech sa páči.
Laššáková, Jana, podpredsedníčka NR SR (2014-03-25):
Ďakujem, pán predseda. Chce k rozprave zaujať stanovisko podpredseda Národnej rady Figeľ? Áno. Nech sa páči, máte slovo.
Poliačik, Martin, poslanec NR SR (2017-03-30):
Pozrite sa, pán kolega, keby som bol zlyhal, tak vás trafím. To bolo len varovanie, to je prvá vec. Druhá vec. (Reakcie z pléna.) Pán, pán (reakcie z pléna), pán kolega Tomáš... (Reakcie z pléna.) Pán kolega Tomáš, obžaloba prezidenta bola za úmyselné porušenie ústavy, podpísaná viac ako 30 poslancami tohto parlamentu. To snáď nemôžte porovnávať. A vtedy nemali gule vaši kolegovia v tejto sále nechať to posúdiť Ústavný súd, lebo vedeli, že by to mohlo viesť k tomu, že prezident už nebude prezidentom. Tak neporovnávajte rozpočtové porovnávanie auta, vlaku a lietadla s tým, že niekto úmyselne porušil ústavu. A čo sa týka predsedu, ja som povedal, keby sme mali všetky dáta, o ktorých som rozprával vo svojom príhovore, tak môžme potom to rozsúdiť. Keby sme vedeli, koľko stojí plná poľná aj s ochrankou autom, plná poľná aj s ochrankou vlakom, koľko to stojí súkromným lietadlom a koľko to stojí Letkou ministerstva vnútra, tak vtedy by to bolo fér a vedeli by sme to rozsúdiť. Ale keďže boli vytrhnuté iba niektoré čísla a iba niektoré veci, tak to rozsúdiť nevieme a je to čistá, trápna politická hra, na ktorú potom nasadzujete trolov, ako je pán Blaha. Takže my (reakcia z pléna), my už, my v strane máme každý vlastnú hlavu, my v strane sa vieme každý rozhodnúť samostatne, nemusíme si myslieť všetci rovnako, nemusíme rozprávať všetci rovnako. Každý máme vlastný názor. Ja viem, že je to pre vás niečo nepredstaviteľné, ale tak to nakoniec je.
Madej, Róbert, poslanec NR SR (2012-10-17):
Ďakujem veľmi pekne. Vážená pani predsedajúca, vážený pán minister, vážené panie poslankyne, páni poslanci, dovoľte mi, aby som k predmetnému bodu programu predložil pozmeňujúci návrh k vládnemu návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám. Dovoľujem si pozmeňovací návrh o jednom bode predniesť. Pozmeňovací návrh znie: V čl. I bod 1. v navrhovanom § 21f ods. 6 sa vypúšťajú slová „inej povinnej osoby“. Toľko pozmeňovací návrh. Dámy a páni, prosím o schválenie pozmeňovacieho návrhu, ktorý, ako už bolo pred chvíľou uvedené, sa predkladá z dôvodu, aby súhlas s európskou smernicou bol úplný, a to najmä v oblasti, pokiaľ povinná osoba využíva informácie na podnikateľské účely, ktoré nepatria do rozsahu jej verejných úloh, sa na túto povinnú osobu vzťahovali rovnaké povinnosti ako na ktoréhokoľvek iného žiadateľa o sprístupnenie informácií na účely opakovaného použitia informácií. Toľko pozmeňovací návrh a prosím o jeho schválenie. Ďakujem pekne.
Paška, Pavol, predseda NR SR (2014-04-02):
Podávate to v mene navrhovateľov, máte súhlas troch klubov? (Reakcia z pléna.) Áno. Dobre, (hlasy v sále) takže ešte raz a pre upresnenie, dobre? Čiže tlače budem hovoriť, aby, pozrite si, pán poslanec, čiže 926, (reakcia z pléna) 925, čiže od bodu 68, 925, 926, 928, 929, 930 a 931. Áno? Aj 927? (Reakcia z pléna.) Aj 932, 933, dobre, čiže to je až po bod 76, dobre? Podľa schváleného programu. Dobre, takže na ďalšiu schôdzu. Dobre, ďakujem pekne. Pani poslankyňa Nicholsonová.
Pollák, Peter, poslanec NR SR (2023-03-22):
Vážený pán predsedajúci, vážené pani poslankyne, páni poslanci, informácia gestorského výboru obsahuje štyri pozmeňujúce návrhy. V rozprave k predmetnému návrhu zákona nevystúpil žiaden z poslancov a nebol podaný žiaden pozmeňujúci návrh. Pán predsedajúci, dajte, prosím, hlasovať spoločne o bodoch 1 až 4 z informácie.
Szalay, Tomáš, poslanec NR SR (2024-01-10):
Ďakujem veľmi pekne za slovo. Je pravdou, že som chvíľku rozmýšľal, ako sa dá na príspevok do rozpravy pána poslanca Hlinu reagovať, ale nakoniec mi pomohol tými záchodmi a teraz to myslím úplne vážne. Ja som si dal takú istú námahu, ale keďže nerozumiem odvetranosti, takže nie odvetranosť ma zaujímala. Neviem, ako to máte na dámskych, ale na pánskych záchodoch sú sušiče na ruky, na ktorých sú nalepené vytlačené nálepky, že na základe rozhodnutia hlavného hygienika č. OPL 2639/2020 z 17. 3. 2020 sú sušiče rúk v priestoroch NR SR mimo prevádzky. Tri výkričníky. A teda ja som sa na toho hlavného hygienika obrátil a napísal som otázku, že či by mi mohli sprístupniť rozhodnutie OPL 2639/2020, pred šiestimi týždňami som teda písal ten mail a keď ho dostali, tak mi obratom volal hlavný hygienik osobne, pán Mikas. A povedal, že pod takým číslom neevidujú žiadne rozhodnutie a nielenže neevidujú žiadne rozhodnutie, ak aj také rozhodnutie, možno tam je preklep v tých číslach zrejme, by bolo, tak všetky tie kovidové rozhodnutia už neplatia. Čiže sušiče rúk by mali byť zapnuté, ale v Národnej rade sú stále vypnuté. Upozornil som na to kancelára pred štyrmi týždňami, obratom mi dal vedieť, že to dá do poriadku, ale stále tam tie nálepky sú a sušiče nefungujú. Čiže tá metafora, o ktorej Ondrej Dostál rozprával, je nadmieru trefná. My určujeme pravidlá a my si z toho robíme tu sami v parlamente ako trhací kalendár. Čiže ďakujem pekne, Lojzo, že si mi pripomenul tento príbeh.
Zmajkovičová, Renáta, podpredsedníčka NR SR (2014-09-17):
Dávate hlasovať, aby sme prerušili rokovanie...
Košútová, Magda, poslankyňa NR SR (2015-09-23):
Ďakujem pekne za slovo. Aj k tomuto návrhu zákona vystúpil jeden pán poslanec. Takisto nepodal žiadny procedurálny návrh. Preto, prosím, dajte hlasovať o postúpení návrhu zákona do druhého čítania.
Bačík, Branislav, predseda Výkonného výboru Fondu národného majetku SR (2014-09-17):
Ďakujem pekne za slovo, pani podpredsedníčka Národnej rady Slovenskej republiky. Vážené panie poslankyne, vážení páni poslanci, tak ako aj v predchádzajúcom materiáli, v zmysle uznesenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá Fond národného majetku Slovenskej republiky návrh ročnej účtovnej závierky za rok 2013 na schválenie Národnej rade Slovenskej republiky. Predkladaná účtovná závierka je riadna účtovná závierka fondu. Bola zostavená za účtovné obdobie od 1. januára do 31. decembra 2013 podľa slovenských právnych predpisov, zákona o účtovníctve a postupov účtovania pre Fond národného majetku Slovenskej republiky. Účtovná závierka fondu tvorí súvaha fondu, výkaz o tvorbe a použití majetku fondu a výkaz o nákladoch na správnu činnosť fondu. Všetky vzťahy medzi fondom a privatizovanými subjektmi, ako aj medzi fondom a orgánmi štátnej správy a ostatnými organizáciami sú premietnuté v súvahe fondu, ktorá sa člení na aktíva a pasíva a ktoré k 31. 12. 2013 predstavujú sumu 2,6 mld. eur. Najvýznamnejšou položkou v aktívach fondu je účasť na majetku akciových spoločností v celkovej výške 2,17 mld. eur. Tvorba a použitie majetku fondu sú vyjadrené vo výkaze a v tvorbe o použití majetku fondu, kde tvorba majetku fondu v roku 2013 dosiahla celkovú hodnotu 630 mil. eur a najvýraznejšou položkou, ktorá sa podieľala na tvorbe majetku fondu v roku 2013, je zisk účasti fondu na podnikaní obchodných spoločností, to sú dividendy vo výške 628 mil. 260-tisíc eur. Tretím výkazom v poradí je výkaz o nákladoch na správnu činnosť fondu. K 31. 12. 2013 fond čerpal náklady v celkovej výške 2 mil. 35-tisíc eur, čo predstavuje 86 % zo schváleného rozpočtu na prevádzku fondu a tým fond dosiahol úsporu vo výške 313 560 eur. Najvýznamnejšie úspory fond dosiahol v nákladoch na sociálne poistenie a v nákladoch na obstarávanie dlhodobého majetku vo výške 107-tisíc eur. Vážené panie poslankyne, vážení páni poslanci, vláda uvedený materiál schválila svojím uznesením č. 254 dňa 28. 5. 2014 a zobrala ho na vedomie a následne odporučila ho na prerokovanie Národnej rade Slovenskej republiky. Predkladaný materiál nemá vplyv na rozpočet verejnej správy, podnikateľské prostredie, životné prostredie, informatizáciu spoločnosti a nemá ani žiadne iné sociálne vplyvy. Ďakujem pekne za pozornosť. Pani podpredsedníčka, ďakujem, skončil som.
P. Paška, predseda NR SR: (2007-10-30):
Nech sa páči, pán podpredseda Číž.
Kočiš, Eduard, poslanec NR SR (2020-12-08):
Ďakujem pekne za slovo, pán predsedajúci. No, skúsim niekde začať, pretože pán kolega Šipoš to začal z každého rožka troška a tých úsudkov tej vašej rétoriky je dosť veľa. Filozofická úvaha o tom, ako ľudia začínajú rozlišovať dobro, ako začínajú rozlišovať zlo, je síce veľmi pekná, ale ja keď vidím tých nespokojných ľudí v uliciach, desaťtisíce ľudí v uliciach každý týždeň, nemám pocit, aby títo ľudia nevedeli rozlišovať, čo je dobré a čo je zlé. To, že to povie nejaký pekný zaškatuľkovaný politik, nemyslím si, že títo ľudia majú rovnaký názor. Ale o tom je celý princíp demokracie, že každý má právo vyjadriť svoj názor takým spôsobom, aký považuje v danej chvíli za ten najsprávnejší. Spomínali ste tu truhlu a dve malé dievčatká, že vraj je to niečo zlé, niečo neúnosné. Pokiaľ ja viem, v čase, kedy sa truhla pred Matovičov dom dávala, v tom dome nebol nikto. (Ruch v sále.) A myslím si, že táto truhla bola len symbolikou pochovania demokracie na Slovensku, pretože táto vláda pochováva demokraciu takýmto spôsobom. To, že keď dvaja robia to isté, nie je to to isté? Ak ste dávali truhlu pred úrad Banskobystrického samosprávneho kraja, bolo to v poriadku. Netvrdím, že vy, ale boli takéto truhlopodujatia. Ak sa dávala truhla pred Ficov byt pred bytovým komplexom Bonaparte, tiež to bolo v poriadku. Teraz to v poriadku nie je, pretože sú tam dve malé dievčatká. A na záver už len dodám toľko, spomínali ste tu strašný vírus. Jediný a strašný vírus, ktorý v našej republike je, existuje a prežíva z dňa na deň, sa volá Igor Matovič.
Nicholsonová, Lucia, poslankyňa NR SR (2012-08-03):
Ďakujem veľmi pekne. No ja musím povedať, že podľa mňa toho jedno z najlepších vystúpení k tejto téme a ja zaňho ďakujem. A keď si to tak zhrnul v kocke, Igor, tak ja som si vlastne uvedomila celkom s hrôzou, že aké hrozné zlodejstvá sa dajú tak cnostne skryť za výkon poslaneckého mandátu. A o to je smutnejšie, že my tu v tej sále, ktorí vieme, že o čo ide, že ide o to, aby sa niekto zmocnil piatich miliárd v druhom pilieri, s tým nemáme čo urobiť, lebo nás je proste príliš málo. A to je pocit márnosť nad márnosť. A ja len dúfam, že ľudia, ktorí si vypočuli napríklad aj tvoje vystúpenie, tí občania, ktorí majú svoje úspory v druhom pilieri, ktoré sú ohrozené, si ich budú brániť. A že si rovnako budú brániť aj svoje ústavné práva, ktoré, vážení kolegovia, idete pošliapať, na Ústavnom súde. Ja dúfam, že sa občania tejto krajiny obrátia hromadne na Ústavný súd. Ja tak stopercentne urobím aj vďaka tvojmu vystúpeniu. Ďakujem.
V. Veteška, podpredseda NR SR: (2007-10-16):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási do rozpravy. Nikto sa nehlási. Končím možnosť prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. Budeme teraz pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 431). Rozhodnutie o pridelení je č. 433. Nech sa páči, pán minister.
Kollár, Boris, predseda NR SR (2021-09-21):
Ďakujem a s ďalším procedurálnym návrhom vystúpi pán poslanec Viskupič.
P. Paška, predseda NR SR: (2006-08-03):
Pán poslanec Palko, nech sa páči.
M. Číž, podpredseda NR SR: (2007-03-29):
Otváram rozpravu. Do rozpravy som nedostal písomnú prihlášku. Preto sa pýtam, či sa do rozpravy chce niekto prihlásiť ústne. Ak nie, uzatváram možnosť podať ústnu prihlášku do rozpravy. Vážené kolegyne, kolegovia, vyhlasujem rozpravu za skončenú. Za tých okolností ďakujem navrhovateľovi. Záverečné slovo spravodajca pravdepodobne tiež nie. Vážení páni, ďakujem veľmi pekne. Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov . Tento vládny návrh zákona ste dostali pred prvým čítaním ako tlač 180 a spoločnú správu výborov máte ako tlač 180a. Poprosím ministra životného prostredia Jaroslava Izáka, aby tento vládny návrh zákona odôvodnil.
Heger, Eduard, poslanec NR SR (2019-03-27):
Ďakujem veľmi pekne. Kolegyňa Verešová, veľmi pekne si povedala práve dôležitý príklad, kde vidíme, že ministerstvo vnútra nemá dobrý kredit na to, aby malo takéto kompetencie. To, čo si opísala, je úplne explicitné. A ja v tom vidím ešte aj taký, by som povedal, papalašizmus, že naozaj, ak sa jedná o nejaké stavby, ktoré proste by mohli prebiehať normálne v stavebnom konaní a ak tieto stavebné konania fungujú v poriadku, tak nevidím dôvod na to, aby boli nejakým spôsobom takýmto vyťahované. Ja k tomu ešte viacej poviem vo svojom vystúpení, ale ten samotný príklad, ktorý si popísala, je dostatočný na to, že vidíme, že ministerstvo vnútra nemá teda dobrý kredit na to, aby mohlo disponovať týmito kompetenciami. Ďakujem.
Pellegrini, Peter, predseda NR SR (2024-02-01):
Ďakujeme pekne. S reakciou, s faktickou, s reakciou na faktické poznámky, pán poslanec Matovič, nech sa páči.
P. Paška, predseda NR SR: (2008-10-29):
Návrh sme neschválili.